CELEX: 32020D0789
Language: ro
Date: 2020-06-09 00:00:00
Title: Decizia (UE) 2020/789 a Consiliului din 9 iunie 2020 privind reînnoirea Acordului de cooperare științifică și tehnologică dintre Comunitatea Europeană și Guvernul Republicii India

17.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 193/3
               
            
         DECIZIA (UE) 2020/789 A CONSILIULUI
         din 9 iunie 2020
         privind reînnoirea Acordului de cooperare științifică și tehnologică dintre Comunitatea Europeană și Guvernul Republicii India
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) al doilea paragraf litera (a) punctul (v),
         având în vedere propunerea Comisiei Europene,
         având în vedere acordul Parlamentului European (1),
         întrucât:
         
                     (1)
                  
                  
                     Prin Decizia 2002/648/CE (2), Consiliul a aprobat încheierea Acordului de cooperare științifică și tehnologică dintre Comunitatea Europeană și Guvernul Republicii India (3). Prezentul acord a fost semnat la New Delhi la 23 noiembrie 2001 și a intrat în vigoare la 14 octombrie 2002. Prin Decizia 2009/501/CE (4), Consiliul a aprobat încheierea unui acord de reînnoire a Acordului de cooperare științifică și tehnologică dintre Comunitatea Europeană și Guvernul Republicii India (5), care a reînnoit și a modificat puțin acordul semnat în 2001. Acordul a fost semnat la New Delhi la 30 noiembrie 2007 și a intrat în vigoare la 17 mai 2010. Prezentul acord împreună cu acordul semnat în 2001 sunt denumite în continuare „acordul”.
                  
               
                     (2)
                  
                  
                     În conformitate cu articolul 11 litera (b) din acord, acordul a fost încheiat pe o perioadă inițială de cinci ani și poate fi reînnoit prin acordul comun al părților după evaluarea din ultimul an al respectivei perioade de cinci ani.
                  
               
                     (3)
                  
                  
                     Prin Decizia (UE) 2015/1788 (6), Consiliul a aprobat reînnoirea acordului pentru o perioadă suplimentară de cinci ani. Acordul urmează să expire la 17 mai 2020.
                  
               
                     (4)
                  
                  
                     Evaluarea efectuată de serviciile Comisiei demonstrează faptul că acordul oferă un cadru important de facilitare a cooperării dintre Uniune și India în domenii prioritare comune din sectorul științei și tehnologiei, dând naștere unor beneficii reciproce pentru părți. Prin urmare, este în interesul Uniunii să reînnoiască acordul pentru o perioadă suplimentară de cinci ani.
                  
               
                     (5)
                  
                  
                     Ambele părți și-au confirmat intenția de a reînnoi acordul pentru o perioadă suplimentară de cinci ani fără a-l modifica.
                  
               
                     (6)
                  
                  
                     Prin urmare, reînnoirea acordului ar trebui aprobată în numele Uniunii,
                  
               ADOPTĂ PREZENTA DECIZIE:
         
            Articolul 1
            Se aprobă, în numele Uniunii, reînnoirea pentru o perioadă suplimentară de cinci ani a acordului.
         
         
            Articolul 2
            Președintele Consiliului desemnează persoana sau persoanele împuternicite să notifice Guvernului Republicii India, în numele Uniunii, faptul că Uniunea și-a finalizat procedurile interne necesare pentru reînnoirea acordului, în conformitate cu articolul 11 litera (a) din acord.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 9 iunie 2020.
            
               
                  Pentru Consiliu
               
               
                  Președintele
               
               A. METELKO-ZGOMBIĆ
            
         
         
            (1)  Acord din 13 mai 2020.
         
            (2)  Decizia 2002/648/CE a Consiliului din 25 iunie 2002 privind încheierea Acordului de cooperare științifică și tehnologică între Comunitatea Europeană și Guvernul Republicii India (JO L 213, 9.8.2002, p. 29).
         
            (3)  JO L 213, 9.8.2002, p. 30.
         
            (4)  Decizia 2009/501/CE a Consiliului din 19 ianuarie 2009 privind încheierea Acordului de reînnoire a Acordului de cooperare științifică și tehnologică între Comunitatea Europeană și Guvernul Republicii India (JO L 171, 1.7.2009, p. 17).
         
            (5)  JO L 171, 1.7.2009, p. 19.
         
            (6)  Decizia (UE) 2015/1788 a Consiliului din 1 octombrie 2015 privind reînnoirea Acordului de cooperare științifică și tehnologică între Comunitatea Europeană și Guvernul Republicii India (JO L 260, 7.10.2015, p. 18).